
REGULAMENT PRIVIND COLECTAREA DEȘEURILOR VEGETALE PROVENITE DIN GOSPODĂRII
PE RAZA UNITĂȚII ADMINISTRATIV-TERITORIALE TUNARI


CAPITOLUL I
Art. 1 – Dispoziții generale
(1) Prezentul regulament stabilește cadrul organizatoric și condițiile de desfășurare a colectării deșeurilor vegetale provenite din gospodării – proprietăți private, pe raza UAT Tunari.
(2) Activitatea este realizată de Administrația Generală de Salubrizare Tunari, instituție publică aflată în subordinea Consiliului Local al comunei Tunari.
(3) Scopul regulamentului este prevenirea depozitării necontrolate, reducerea impactului asupra mediului și încurajarea colectării separate a deșeurilor biodegradabile.
(4) Deșeurile vegetale (frunze, flori, iarbă, crengi mărunțite, resturi din grădini, rumeguş, fân, paie, etc.) vor fi precolectate în saci preplătiți, transparenți, biodegradabili şi special inscripţionaţi de către Operator sau în saci din plastic biodegradabili aparținând utilizatorilor în cazul plății la sursă.    
 (5) Deșeurile vegetale depuse lângă saci nu se vor ridica de către operator și constituie contravenție.
 (6) Colectarea şi transportul deșeurilor vegetale provenite din gospodăriile individuale – proprietăți private - "din poartă în poartă", se realizează cu frecvenţa de 2 ori pe lună în perioada desfășurării campaniei, respectiv 01.03.-31.11 a anului în curs;
 (7) Sacii transparenți biodegradabili şi special inscripţionaţi de către Operator pentru deşeurile vegetale, vor fi puşi la dispoziţia persoanelor fizice şi juridice contra cost de către Operator;
 (8) Deșeurile vegetale care nu pot fi puse în saci (crengi nemărunțite, resturi de copaci, gard viu, deșeuri din toaletarea copacilor, etc.) vor fi depozitate separat în fața proprietății persoanelor fizice sau juridice de pe teritoriul UAT Tunari.  Aceste deșeuri vor fi ridicate în urma unei comenzi adresate Operatorului de către persoanele fizice sau juridice, contra cost. 
  (9) Tariful de ridicare și transport, aprobat în prealabil de către autoritatea publică locală, va fi aplicat doar în urma solicitării utilizatorilor. 
 (10) Operatorul va asigura personalul, mijloacele de colectare şi transport a deşeurilor vegetale. 

CAPITOLUL II
Art. 2 – Baza legală
      
      -     Legea nr. 211/2011 privind regimul deșeurilor cu modificările și completările ulterioare, republicată;
-     Legea nr. 101/2006 privind serviciul de salubrizare a localităților;
      -     Legea nr. 51/2006 privind serviciile comunitare de utilități publice;
      -     Legea 195/2005 privind protecția mediului, cu modificările și completările ulterioare;
· O.U.G. nr. 92/2021 privind regimul deșeurilor cu modificările și completările ulterioare;
      -     Ordonanța nr. 21/2002 privind gospodărirea localităților urbane și rurale cu modificările și completările ulterioare;
      -     Ordonanța de urgență nr.57/2019 privind Codul administrativ cu modificările și completările ulterioare.


CAPITOLUL III
Art. 3 – Definiții
a) deșeuri vegetale – frunze, iarbă, crengi, resturi vegetale provenite din gospodării
b) utilizator – persoană fizică sau juridică de pe raza UAT Tunari
c) sac standard – sac de colectare de 120 litri
d) deșeuri vegetale voluminoase – resturi de dimensiuni mari (crengi, ramuri, trunchiuri subțiri), nemărunțite
Art. 4 – Perioada de desfășurare
01 martie – 30 noiembrie, conform programului publicat de operator.
Art. 5 – Modalitatea de colectare
(1) Colectarea se face de la domiciliul utilizatorilor, conform programului stabilit sau la solicitare.
(2) Este obligatorie separarea deșeurilor vegetale de alte tipuri de deșeuri.
Art. 6 – Modalități de plată
(1) Colectarea se realizează prin:
· a) Saci dedicați, achiziționați de la casieria operatorului - volum 120 litri. Prețul sacului include serviciul de colectare.
· b) Saci proprii ai utilizatorilor, cu plata la ridicare. Tariful se aplică per sac sau echivalent volumetric.
(2) Operatorul verifică volumul și conformitatea deșeurilor.
Art. 7 – Colectarea deșeurilor vegetale voluminoase
(1) Crengile, ramurile și alte deșeuri voluminoase se stivuiesc ordonat la limita proprietății.
(2) Cantitatea se stabilește prin cubaj (m³).
(3) Tariful se aplică per metru cub, conform tarifelor aprobate.
(4) Operatorul estimează volumul la fața locului.
Art. 8 – Gratuități
(1) Fiecare utilizator beneficiază de un sac standard de 120 litri gratuit pe lună, în perioada campaniei de colectare, cu condiția achitării la zi a taxei de salubrizare pentru deșeurile menajere.
(2) Gratuitatea nu se aplică deșeurilor voluminoase sau cantităților care depășesc sacul standard.

CAPITOLUL IV
Art. 9 – Obligațiile utilizatorilor
· Colectarea separată a deșeurilor vegetale;
· Utilizarea sacilor corespunzători;
· Stivuirea ordonată a deșeurilor voluminoase;
· Respectarea programului de ridicare;
· Achitarea taxei de salubrizare menajere pentru a beneficia de gratuitate.

Art. 10 – Obligațiile operatorului
· Organizarea colectării conform programului;
· Transportul tuturor deșeurilor vegetale la stația de compost autorizată;
· Estimarea volumului deșeurilor voluminoase;
· Informarea utilizatorilor privind programul și modalitățile de colectare;
· Respectarea normelor de protecție a mediului.

CAPITOLUL V
Art. 11 – Interdicții
· Abandonarea deșeurilor pe domeniul public;
· Arderea deșeurilor vegetale;
· Amestecarea cu alte deșeuri.
Art. 12 – Sancțiuni
     Nerespectarea prevederilor prezentului regulament constituie contravenție și se sancționează conform legislației în vigoare.

CAPITOLUL VI
Art. 13 – Dispoziții finale
     Regulamentul se aprobă prin Hotărâre a Consiliului Local și intră în vigoare la data aprobării.

